Document ID: 31991R3579

ΚΑΝΟΝΙΣΜΟΣ (ΕΟΚ) αριθ. 3579/91 ΤΟΥ ΣΥΜΒΟΥΛΙΟΥ της 25ης Νοεμβρίου 1991 για την εφαρμογή της απόφασης αριθ. 3/91 του συμβουλίου συνεργασίας ΕΟΚ-Ιορδανίας για την τροποποίηση, λόγω της εισαγωγής του εναρμονισμένου συστήματος, του πρωτοκόλλου αριθ. 2 σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους της διοικητικής συνεργασίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Χασιμιτικού Βασιλείου της Ιορδανίας (1) υπογράφηκε στις 18 Ιανουαρίου 1977-
ότι, σύμφωνα με το άρθρο 25 του πρωτοκόλλου αριθ. 2 σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας, που αποτελεί αναπόσπαστο μέρος της προαναφερόμενης συμφωνίας, το συμβούλιο συνεργασίας ΕΟΚ-Ιορδανίας εξέδωσε την απόφαση αριθ. 3/91 για την τροποποίηση του πρωτοκόλλου αριθ. 2-
ότι είναι αναγκαίο να εφαρμοστεί η εν λόγω απόφαση στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 3/91 του συμβουλίου συνεργασίας ΕΟΚ-Ιορδανίας εφαρμόζεται στην Κοινότητα.
Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1991.

Labels: 3
10
18
15